মহানগৰীৰ পাশ্বৱৰ্তী ক্ষেত্ৰীৰ বাঁহতলা-চতাইপথাৰ সংযোগী পথত আজি সংঘটিত এটা ভয়ংকৰ পথ দুৰ্ঘটনাৰ ফলত এজন লোকে প্ৰাণ হেৰুৱাবলগীয়া হৈছে।
উল্লেখযোগ্য যে আজি পুৱাৰ ভাগতে ক্ষেত্ৰীৰ বাঁহতলা-চতাইপথাৰ সংযোগী পথত থকা কাঠৰ দলঙখন ভাঙি তলত পৰে এখন চাউলভৰ্তি ট্ৰাক। ট্ৰাকখন দুৰ্ঘটনাগ্ৰস্ত হোৱাৰ ফলত খাইৰুল হক নামৰ এজন লোক থিতাতে নিহত হোৱাৰ লগতে আহত হয় মইনুল হক আৰু বিশ্বজিৎ টেৰণ নামৰ আন দুজন লোক।
উল্লেখযোগ্য যে আহত দুয়োজনকে উন্নত চিকিৎসাৰ বাবে লগে লগে গুৱাহাটী চিকিৎসা মহাবিদ্যালয়লৈ প্ৰেৰণ কৰা হয়।
বাৰম্বাৰ দিছপুৰীয়া বিধায়কক আবেদন নিবেদন কৰাৰ পাছতো আজিলৈকে কাঠৰ দলঙখন মেৰামতি নকৰাৰ বাবে আজিৰ এই শোকাৱহ দুৰ্ঘটনা সংঘটিত হ'বলৈ পালে বুলি অভিযোগ উত্থআপন কৰিছে স্থানীয় লোক সকলে।
দুৰ্ঘটনাটো সংঘটিত অঞ্চলত সম্প্ৰতি তীব্ৰ উত্তেজনাই বিৰাজ কৰাৰ উপৰি ইয়াৰ ফলত এজন লোকে অকালতে প্ৰাণ হেৰুওৱাত গভীৰ শোকৰ ছাঁ পৰা পৰিলক্ষিত হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
